b'\n_START_ARTICLE_\nSuperkvadrik\n_START_PARAGRAPH_\nSuperkvadrik (tudi superkvadratik) je v matematiki dru\xc5\xbeina geometrijskih oblik, ki so definirane z obrazci, ki spominjajo na elipsoide in kvadrike. Od njih se razlikujejo v tem, da so operacije kvadriranja nadome\xc5\xa1\xc4\x8dene s poljubno potenco. Lahko se jih obravnava kot trirazse\xc5\xbene sorodnike Lam\xc3\xa9jevih krivulj (superelipse)._NEWLINE_Superkvadriki vklju\xc4\x8dujejo mnogo oblik, ki so podobne kockam, oktaedrom, valjem, karom in vretenom. Vsi pa imajo zaobljene ali pa tudi ostre robove. Ker so precej enostavni, so zelo uporabni pri geometrijskem modeliranju (ra\xc4\x8dunalni\xc5\xa1ka grafika).'